**Kašupski jezik** (originalno: ; poljski: , nemački: ) je zapadnoslovenski jezik, koji je maternji za oko 53.000 ljudi južno i zapadno od Gdanjska na baltičkoj obali Poljske. Jezik razume 250.000 do 300.000 ljudi.

Govornici nemaju status nacionalne, već jezičke grupe. Reč kašub potiče od *kassub*, što je tradicionalni ogrtač članova ove zajednice.

To je jedini živi pomeranijski jezik, dok su ostali: polapski, slovinski, ili staropomeranijski, jezici slovenskih plemena oko reke Odre, već nestali. Kašupski i slovinski jezik su veoma slični.

Kašupski je najbliskiji poljskom jeziku, sa kojim deli veći deo rečnika, gramatike i načina tvorbe reči. Najvažnije razlike u odnosu na poljski su ostaci staropruskog jezika, pozajmljenice iz nemačkog (oko 5 %), i pravila akcenta. Karakteristika kašupskog je inverzija susednih fonema u odnosu na slovenske jezike: recimo kašupski *gard* (grad, tvrđava) je u poljskom *gród*.

Istorija kašupskog jezika
-------------------------

Od 15-og veka kašupski se zapisuje latiničnim alfabetom i po pravilima poljske ortografije. Standardizacija nikada nije sprovedena, tako da pisci pišu u sopstvenim dijalektima. Najpoznatiji pisac na kašupskom bio je Florijan Čejnova (19. vek).

Sa poljske tačke gledišta, kašupski je oduvek smatran dijalektom poljskog jezika. Argumenti za ovo su jezička bliskost i činjenica da su se govornici ovog jezika uvek izjašnjavali kao Poljaci. Kašupski danas funkcioniše kao dijalekt, odnosno za usmenu komunikaciju, a manje kao pisani jezik. Zvanični jezik je i u kašupskim oblastima poljski.

U novije vreme, poljska država pomaže opstanku kašupskog jezika kroz medije i školstvo (osnovne i srednje škole).

Primer jezika
-------------

Molitva Bogu (Očenaš) na kašupskom:

*Òjcze nasz, jaczi jes w niebie,   

niech sã swiãcy Twòje miono,   
 
niech przińdze Twòje królestwò,   

niech mdze Twòja wòlô   

jakno w niebie tak téż na zemi.   

Chleba najégò pòwszednégò dôj nóm dzysô   

i òdpùscë nóm naje winë,   

jak i më òdpùszcziwómë naszim winowajcóm.   

A nie dopùscë na nas pòkùszeniô,   

ale nas zbawi òde złégò. Amen*

Spoljašnje veze
---------------

***Kašupski jezik*** na Wikimedijinoj ostavi

WikipediaWikipedia
***Kašupski jezik*** nа Wikipediji

* kaszubia.com – Informacije o kašupskom
* Cassubia Slavica Arhivirano 2006-10-05 na Wayback Machine-u (CasS) – Međunarodni godišnjak za kašupske studije
* Uni Mannheim: Le Miror du Monde – Kašupski u Pomeraniji na istorijskim mapama *POMERANIA MARCHA & PRVSSIA*
* Rečnik kašupskog
* Naša Kašubija

| * p
* r
* u
Slavenski jezici |
| --- |
| **Praslavenski jezik** |
| Istočnoslavenski | 
* beloruski
* istočnorusinski
* ruski
* starobjeloruski †
* staronovgorodski dijalekt †
* staroruski †
* ukrajinski

 |
| Zapadnoslavenski | 
* češki
* kašupski
* knaanski †
* lužičkosrpski (gornjolužičkosrpski · donjolužičkosrpski)
* polapski †
* poljski
* pomoranski †
* slovački
* slovinački †
* šleski
* zapadnorusinski

 |
| Južnoslavenski | 
* bugarski
* crkvenoslavenski
* makedonski
* slovenski
* srpskohrvatski (bosanski / crnogorski / hrvatski / srpski)
* staroslavenski †

 |
| Mikrojezici i dijalekti | 
* banatskobugarski
* bunjevački
* čakavski
* gradišćanskohrvatski
* kajkavski
* moliškoslavenski
* prekmurski
* rezijanski
* slavenosrpski †
* slavenski (Grčka)
* torlački

 |
| Umjetni jezici | 
* Jazičije †
* međuslavenski
* russenorsk †
* Slovio

 |
| †izumrli jezici |